da en en en fr de da id da sv da da da da da da da en da da da da da it da da da da da da da da da it da sv nb en en
Intet Inde-SM uden drama - Svanholm Cricketklub
Mandag d. 25. marts 2019 kl. 22:42 af Henrik Pfaff
Der er garanti for drama, larm og protester, når der er inde-DM for seniorer. I år var det af de værre – eller bedre stævner– alt efter hvordan man nu synes at underholdningsniveauet skal være.
Vinderen af den bedste seniorrække Ishøj startede med at møde vinderen af serie C vores juniorhold plus anføreren Shabaz Shazad.
Ishøjs kommende landsholdsspiller Delewar Khan var gearet op og giftig og fjernede Svanholm åbnere samt fjerdemanden, så det lignede en walk over. Men Sami Ahmad (26) og anfører Shabaz Shazad (35) sørgede for at der blev kamp ud af det. Mange ekstras bragte totalen på 108.
Sami Ahmad havde en flot weekend - her er han i gang mod Ishøj I
Kassereren Shabaz Shazad klarede ærterne for de unge
Forinden masser af larm – den ene dommer dømte over og den anden dømte Abdullah Mahmood stokket ud.
Efter Abdullah var kommet ind og ud flere gange alt efter hvem, der råbte højst og Ishøj havde diskuteret med dommerne i adskillige minutter, endte det med at Abdullah blev stående for et par bolde efter at få ryddet sit gærde af den aldeles opkogte Delewar Khan.
Imponerende, at Shabaz Shazad kunne hvad ingen anden - bortset fra Sami Ahmad – blive stående og holde sammen på tropperne og lave 35 not out under den opkogte stemning.
Da stort set kun Ishøjs åbnere besværede regnskabet skulle man hen på kampens sidste bolde – med Ishøjs sidstegærde inde, før der blev passeret.
Ja nu skriver vi passeret og det er hvad der står i det officielle regnskab, men det blev der egentlig ikke, fordi et indstik ramte Ishøjs ene gærdespiller og røg ud i væggen og gav det vindende point. Dommerne kendte åbenbart ikke den særlige regel indendørs, at bolden er død, når den rammer en løbende gærdespiller – eller også tænkte de, at de skulle også levende hjem. Noget det samme tænkte vores, der ikke ville bytte en sejr med, hvad der kunne ske, og kun gryntede lidt.
Derefter mødte vinderen af Serie 2 Ishøj 2 i den anden semifinale nr. 2 fra serie 1 Svanholm.
Det var der ikke meget ved. Ishøj lavede 61 og Svanholm passerede uden gærdetab på 6 overe. Så nul ophidselse.
Så til ”den grande finale”.
Ishøj først inde – ikke én svanholm-kaster fik et gærde. Fire mand løbet ud, den femte Delewar Khan måtte kun lave 40 not out. Det var såmænd ikke fordi vi fieldede noget særligt, men Ishøj havde mistet enhver fornuft. Vi må dog sige, at det var imponerende, hvad keeper Wahan Hashmi stoppede i vandret stil, når nogen af hårdkasterne fyrede ukontrollerede bomber af sted
Ishøjs præsterede altså en udfordring på 116.
Svanholms seniorer var knap så skæmte over at møde Delewar Khan, der heller ikke havde en ny bold at drøne derned ad, som da han fjernede vores juniorer.
Bortset fra at Svanholms åbner Zishan Shah prøvede at ødelægge hal loftet ved at drøne bolden derop, mistede vi ikke et gærde og passerede med rutineret indendørsspil på 12. overs første bold.
Ishøj var sure og følte sig forfulgt selvom de egentlig slet ikke skulle have været i den finale. Det var alt sammen Abdullah Mahmoods skyld, der ikke kunne holde sig indenfor en streg.
Svanholm III 108 (Shabaz Shazad35x, Sami Ahmad 26) tabte til Ishøj I 109/4 (Delewar Khan 28, Adil Akhtar 28).
Ishøj II 61 tabte til Svanholm I 64/0 (Said Alam 20x, Saud Munir 20x).
Ishøj I 116 (Delewar Khan40x, Nany 24x) tabte til Svanholm I 115/1 (Wahab Hashmi 22x, Said Alam 20x, Saud Munir 22x)
Stående fra venstre Atta Ullah, Wahab Hashmi (anf),Toqeer Ahmad, Zishan Shah, Said Alam, knælende Raja Khan, Saud Munir og Zeshan Khan